ՏԵՂԵԿԱՆՔ – ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԵՐԵՎԱՆԻ ՔԱՂԱՔԱՊԵՏԱՐԱՆԻ ԵՆԹԱԿԱՅՈՒԹՅԱՆ «ԵՐԵՎԱՆԻ ՀՐԱՉՅԱ ՂԱՓԼԱՆՅԱՆԻ ԱՆՎԱՆ ԴՐԱՄԱՏԻԿԱԿԱՆ ԹԱՏՐՈՆ» ՈՒ «ԵՐԵՎԱՆԻ ՊԱՏԱՆԻ ՀԱՆԴԻՍԱՏԵՍԻ ԹԱՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. **Իրավական ակտի անհրաժեշտությունը (նպատակը).**

 Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2020 թվականի դեկտեմբերի 30-ի N2215-Ն որոշման մեջ լրացումներ կատարելու և Երևանի քաղաքապետարանի ենթակայության «Երևանի Հրաչյա Ղափլանյանի անվան դրամատիկական թատրոն» ու «Երևանի պատանի հանդիսատեսի թատրոն» համայնքային ոչ առևտրային կազմակերպություններին գումար հատկացնելու մասին Հայաստանի Հանրապետության կառավարության որոշման նախագիծը բխում է Երևանի քաղաքապետարանի ենթակայության մի շարք համայնքային ոչ առևտրային կազմակերպությունների նախորդ տարիների ավելացված արժեքի հարկի գծով հարկային պարտավորությունների` ՀՀ պետական եկամուտների կոմիտեի (այսուհետ՝ ՊԵԿ) կողմից վերահաշվարկի արդյունքում առաջացած՝ օրենսդրությամբ սահմանված տույժերի ու տուգանքների մարման անհրաժեշտությունից:

 ՀՀ կառավարությունը 08.04.2021թ. հ.501-Ն որոշմամբ գումարներ է հատկացրել Երևանի քաղաքապետարանի ենթակայության «Երևանի Հրաչյա Ղափլանյանի անվան դրամատիկական թատրոն» և «Երևանի պատանի հանդիսատեսի թատրոն», համայնքային ոչ առևտրային կազմակերպությունների նախորդ տարիների ավելացված արժեքի հարկի գծով հարկային պարտավորությունների մարման նպատակով, սակայն այդ գումարներում ներառված չեն եղել ճշգրտված հաշվարկները հարկային մարմին ներկայացնելուց հետո հաշվարկվելիք՝ օրենսդրությամբ սահմանված տույժերն ու տուգանքները, որոնց չափը ներկայացված է՝ համաձայն ՊԵԿ հարկ վճարողների սպասարկման վարչության կողմից տրամադրված տեղեկանքներում՝ կցվում է:

 Ի կատարումն ՀՀ վարչապետի 22.02.2018թ. հ.02/23.2/2717-18 հանձնարարականի՝ ՀՀ ՊԵԿ-ը 26.02.2018թ. հ.01/3-1/9497-18 գրությամբ ՀՀ ֆինանսների նախարարություն հայտնել է իր դիրքորոշումը՝ ԱԱՀ-ի գումարները պետք է տրամադրվեն ՀՀ պետական բյուջեից սուբսիդիաների, սուբվենցիաների և դրամաշնորհային գումարներ ստացողներին, որպեսզի վերջինները, օրենսգրքով սահմանված կարգով, կատարեն ԱԱՀ-ի գծով իրենց հարկային պարտավորությունները:

1. **Ընթացիկ իրավիճակը և խնդիրները.**

Երևանի քաղաքապետարանի ենթակայության մի շարք համայնքային ոչ առևտրային կազմակերպությունների նախորդ տարիների ավելացված արժեքի հարկի գծով հարկային պարտավորությունների` ՀՀ պետական եկամուտների կոմիտեի կողմից վերահաշվարկի արդյունքում առաջացած՝ օրենսդրությամբ սահմանված տույժերի ու տուգանքների մարման նպատակով անհրաժեշտություն է առաջացել ընթացիկ ծախսերի գծով ՀՀ պետական եկամուտների կոմիտե փոխանցել 32,858.7 հազար դրամ, հակառակ պարագայում, այդ կազմակերպությունների գույքի նկատմամբ կիրականացվի արգելադրման գործընթաց:

1. **Նախագծի մշակման գործընթացում ներգրավված ինստիտուտները և անձինք.**

Երևանի քաղաքապետարան:

1. **Իրավական ակտի կիրարկման դեպքում ակնկալվող արդյունքը.**

 Երևանի քաղաքապետարանի ենթակայության մի շարք համայնքային ոչ առևտրային կազմակերպությունների՝ նախորդ տարիների ավելացված արժեքի հարկի չվճարված հարկային պարտավորությունների` ՀՀ պետական եկամուտների կոմիտեի կողմից վերահաշվարկի արդյունքում առաջացած՝ օրենսդրությամբ սահմանված տույժերի ու տուգանքների մարում:

1. **Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2020 թվականի դեկտեմբերի 30-ի N2215-Ն որոշման մեջ լրացումներ կատարելու և Երևանի քաղաքապետարանի ենթակայության «Երևանի Հրաչյա Ղափլանյանի անվան դրամատիկական թատրոն» ու «Երևանի պատանի հանդիսատեսի թատրոն» համայնքային ոչ առևտրային կազմակերպություններին գումար հատկացնելու մասին Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտներն ու ծախսերը ավելանում են 32,858.7 հազար դրամով:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագծի կապը ռազմավարական փաստաթղթերի հետ բացակայում է:

1. **Այլ տեղեկություններ.**

Չկան: